Stadionul Ghencea, inaugurat vineri. Construcția a costat aproape 100 de milioane de euro.
Stadionul Ghencea este gata, iar vineri a fost inaugurat. Noul stadion a costat aproape 100 de milioane de euro și are 31.254 de locuri. Arena va intra în administrația MApN, respectiv Clubul Sportiv al Armatei.
Stadionul Ghencea este gata, iar recepția acestuia va fi făcută la ora 19.00, conform unui anunț al Ministerului Lucrărilor Publice, Dezvoltării și Administrației. La eveniment va participa și premierul Ludovic Orban.Noul stadion va intra în administrația MApN, respectiv Clubul Sportiv al Armatei. Astfel, Steaua, echipă aflată în Liga 3, va putea să joace meciurile în Ghencea.Comandatul CSA a precizat că inaugurarea propriu-zisă, cu meciuri, va mai dura, pentru că echipa dorește să joace primul meci cu suporteri în tribune.Costul total al arenei a fost de 94.6 milioane de euro. Capacitatea acestuia este de 31.254 de locuri, iar printre facilități se numără spații de cazare pentru sportivi, restaurant, muzeu, sală de forță, punct medical de prim ajutor, zonă de presă, magazine.